Jean Baptiste Kamusarri

Jean Baptiste edo Jan Battista Kamusarri Murgi (Ziburu, Lapurdi, 1815eko otsailaren 17a – ib., 1842ko irailaren 21a) euskal idazle eta apaiz katolikoa izan zen.

 Bizitza 
Arrantzale sendi batean jaioa, 1838an apaiztu eta Donibane Garazin (Nafarroa Beherea) erretore ibili zen.

Jean Martin Hiribarren eta Gratien Adema "Zaldubi" olerkariak ezagutu zituen, eta haren olerkietan Erromantizismoaren ukitu malenkoniatsua antzematen da. Hauxe idatzi zuen haren azken egunetan zegoelarik: "Menditik nola doa / Ura itsasorat / Hala ni banihoa / Lasterka tonbara / Akabo da akabo / Neretzat denbora / Banoa sekulako / Hillen herritara".

Tuberkulosiak jota oso gazte hil zen, 27 urte baino ez zuelarik. Hamarka olerki eta zazpi eliz-kanta eginda utzi zituen.

 Lanak 
 "Ene goguetak", 1839 (ikusi, goguette)
 "Ene liraren auhenak", 1841
 "Haurrak altxa bihotza"
 "Mendikuia"
 "Bertsu eskasak"
 "Nere adiskide baten herioaren gainean"
 "Menditik nola doa", 1942
 Mariñelaren kotrapasa

 Ikus, gainera 
 Lapurdiko idazleak

 Kanpo loturak 
 Jean Baptiste Kamusarri, Bilketa.eus
 Jean Baptiste Kamusarri, Literaturaren Zubitegia.
 Kamusarriren lanak "on-line"
 Joseba Aurkenerena: Kamusarri,Ziburuko olerkari ahantzia.

Kategoria:Ziburutarrak
Kategoria:Lapurdiko apaizak
Kategoria:Lapurdiko idazleak
Kategoria:Euskarazko poetak
Kategoria:Tuberkulosiak hildakoak